KOMISIJOS REGLAMENTAS (EB) Nr. 1335/2004
2004 m. liepos 20 d.
nustatantis, kokia dalimi galima patenkinti veršelių, kurių svoris yra ne daugiau kaip 80 kilogramų, importo liceneijoms gauti 2004 m. liepos mėn., pateiktas remiantis tarifine kvota, nustatyta Reglamente (EB) Nr. 1201/2004
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1), ypač į jo 32 straipsnio 1 dalį,
atsižvelgdama į 2004 m. birželio 29 d. Komisijos reglamentą (EB) Nr. 1201/2004, atidarantis tarifų kvotas ne daugiau kaip 80 kilogramų sveriantiems veršeliams, kurių kilmės šalis yra Bulgarija arba Rumunija, ir numatantis jų administravimą (nuo 2004 m. liepos 1 d. iki 2005 m. birželio 30 d.) (2), ir ypač į jo 4 straipsnį,
kadangi:
(1)
Reglamento (EB) Nr. 1201/2004 1 straipsnio 3 dalies a punkte nustatytas gyvų galvijų, sveriančių ne daugiau kaip 80 kilogramų, klasifikuojamų pagal KN kodą 0102 90 05 ir kurių kilmės šalis yra Bulgarija arba Rumunija, vienetų skaičius, kuris tam tikromis sąlygomis gali būti importuotas nuo 2004 m. liepos 1 d. iki gruodžio 31 d.
(2)
Kiekiai, dėl kurių buvo pateiktos paraiškos gauti importo licencijas 2004 m. liepos nén., yra didesni už galimus kiekius. Todėl, laikantis Reglamento (EB) Nr. 1201/2004 4 straipsnio 2 dalies nuostatų, reikia nustatyti vieningą prašomų kiekių mažinimo koeficientą,
PRIĖMĖ ŠĮ REGLAMENTĄ:
1 straipsnis
Kiekviena paraiška gauti importo licencijas, pateikta laikantis Reglamento (EB) Nr. 1201/2004 3 straipsnio 3 dalies nuostatų, patenkinama ne daugiau kaip 3,7965 % prašomo kiekio.
2 straipsnis
Šis reglamentas įsigalioja 2004 m. liepos 21 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. liepos 20 d.